**Anexă**

**la Hotărârea nr. 48/2021**

**CONTRACT DE MANDAT**

Încheiat astăzi \_\_\_\_\_\_\_\_\_\_\_\_\_\_\_, între:

**Consiliul Județean Cluj** (denumit în continuare „mandant"), cu sediul în municipiul Cluj-Napoca, Calea Dorobanților nr. 106, reprezentat prin Președintele Consiliului Județean Cluj

și

**Domnul (Doamna) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (denumit(ă) în continuare „mandatar"), domiciliat(ă) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_ nr. \_\_\_\_\_\_\_\_\_\_\_\_\_\_\_\_, et. \_\_\_ ap. \_\_\_ județul \_\_\_\_\_\_\_\_\_\_\_\_\_\_\_, identificat(ă) cu C.I., seria \_\_\_\_\_\_\_ nr. \_\_\_\_\_\_\_\_\_\_\_, eliberată de \_\_\_\_\_\_\_\_\_\_\_\_ la data de \_\_\_\_\_\_\_\_\_\_\_\_\_\_\_, CNP \_\_\_\_\_\_\_\_\_\_\_\_\_\_\_\_\_\_\_\_\_\_\_, având număr de telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ și adresă de e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

urmare a acordului de voință intervenit între părțile semnatare,

s-a încheiat prezentul contract de mandat, în condițiile și limitele ce urmează a fi prezentate mai jos și în aplicarea următoarelor acte normative: art. 173 din Ordonanța de Urgență a Guvernului nr. 57/2019 privind Codul administrativ, cu modificările ulterioare, ale art. 2009 – 2042 din Legea privind Codul civil nr. 287/2009, republicată, cu modificările și completările ulterioare și ale Hotărârii Consiliului Județean Cluj nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**Cap. I. - Obiectul contractului**

**Art. 1.** Obiectul prezentului contract constă în stabilirea cadrului convențional privind încredințarea și exercitarea calității de reprezentant al Consiliului Județean în Consiliul de administrație al Casei de Asigurări de Sănătate a Județului Cluj, în limitele permise de lege, în scopul realizării obiectului de activitate și a atribuțiilor acestuia, în conformitate cu prevederile Legii nr. 95/2006 privind reforma în reforma în domeniul sănătății, republicată, cu completările și modificările ulterioare.

**Cap. II.- Durata și încetarea contractului**

**Art. 2.** (1) Prezentul mandat este de 4 ani.

(2) În timpul mandatului, mandatarul poate fi revocat oricând de către mandant, prin retragerea mandatului iar pe funcția rămasă vacantă va fi numit un nou membru, până la expirarea mandatului în curs.

(3) Revocarea mandatului poate fi făcută și la propunerea Casei de Asigurări de Sănătate a Județului Cluj, în situația înregistrării unui număr de 3 absențe nemotivate la ședințele Consiliului de administrație din care face parte.

**Cap. III. - Atribuțiile și obligațiile mandatarului**

**Art. 3.** Mandatarul va îndeplini atribuțiile și activitățile de mai jos, astfel:

a) depune toate diligențele în scopul îndeplinirii mandatului încredințat, la entitatea la care este mandatar al intereselor mandantului;

b) participă la ședințele Consiliului de Administrație și îndeplinește atribuțiile prevăzute de Legea nr. 95/2006 privind reforma în reforma în domeniul sănătății republicată, cu completările și modificările ulterioare, de HG nr. 972/26 iulie 2006 pentru aprobarea Statutului Casei Naționale de Asigurări de Sănătate, actualizată și de Regulamentul de organizare și funcționare al CAS Cluj.

c) păstrează confidențialitatea cu privire la activitatea entității pe toată perioada mandatului, fiind ținut responsabil de această obligație încă un an de la încetarea prezentului contract;

d) ia măsuri ca entitatea să transmită mandantului toate datele și informațiile stabilite de acesta;

e) sesizează mandantul asupra deficiențelor sau neregulilor de natură a periclita normala funcționare a entității pe care le constată direct sau indirect; în cazul în care deficiențele sau neregulile nu pot fi înlăturate operativ, mandatarul va propune și măsurile ce le consideră că ar trebui luate;

f) depune la Consiliul Județean Cluj, în termen de cel mult două zile de la data desfășurării ședinței Consiliului de Administrație, copii conforme cu originalul (ștampilate și semnate de conducerea entității) de pe hotărârile adoptate și procesele-verbale ale ședințelor;

g) depune un raport semestrial de activitate și furnizează oricând mandantului, la solicitarea acestuia, informații și date asupra exercițiului mandatului său sau legate de activitatea entității, precum și propuneri pentru îmbunătățirea activității acesteia;

h) înștiințează mandantul înaintea ședinței consiliului de administrație dacă se găsește în imposibilitatea de a participa la ședința convocată;

i) în cazul discutării în consiliul de administrație a unor probleme și acțiuni pentru care este necesar mandat expres, mandatarul va vota împotrivă, în absența avizului sau a mandatului special, dacă nu primește alte instrucțiuni din partea mandantului;

**Art. 4.** (1) Mandatarul acceptă acest contract de mandat și este ținut să-și îndeplinească obligațiile contractuale cu buna-credință și prudența specifică raporturilor juridice cu caracter oneros.

(2) Mandatarul declară pe proprie răspundere că nu se află în nici una din situațiile de incompatibilitate prevăzute de legislația în vigoare, de statutul său profesional sau de calitatea deținută.

**Art. 5.** Obligațiile mandantului:

(1) Mandantul are obligația de a asigura mandatarului libertate în exercitarea mandatului**.**

(2) Să furnizeze mandatarului asistență de specialitate, prin compartimentele de resort din cadrul consiliului județean.

**Cap. IV. - Răspunderea contractuală**

**Art. 6.** (1)Mandatarul este ținut răspunzător în condițiile legislației în vigoare, pentru neexecutarea totală/parțială cât și pentru executarea defectuoasă a contractului;

(2) Producerea de daune materiale și morale mandantului prin fapte sau omisiuni produse în executarea contractului de mandat atrage răspunderea civilă a mandatarului.

(3) În cazul în care faptele sau omisiunile au caracter penal, mandatarul răspunde și potrivit legii penale.

(4)Mandantul nu răspunde pentru actele sau faptele ilicite cauzatoare de prejudicii, săvârșite de mandatar prin depășirea competențelor atribuite prin prezentul contract.

**Cap. V. - Plata cuvenită mandatarului pentru exercițiul mandatului său**

**Art. 7.** Pentru îndeplinirea mandatului său de membru în Consiliul de Administrație al Casei de Asigurări de Sănătate a Județului Cluj, mandatarul beneficiază de o indemnizație lunară de până la 1% din salariul funcției de director general al casei de asigurări, în condițiile prezenței efective la ședințele consiliului de administrație.

**Cap. VI. Încetarea contractului**

**Art. 8.** (1)Părțile semnatare ale prezentului contract stabilesc că acesta își poate înceta efectele în următoarele condiții:

a) în caz de renunțare a mandatarului la mandatul său. În această situație, mandatarul este obligat să notifice mandantului - cu cel puțin 30 zile înainte - renunțarea sa, în caz contrar rămânând obligat la daune interese pentru pagubele ce le-ar provoca;

b) în caz de revocare de către mandant a mandatarului său, oricând acesta hotărăște;

c) în cazul apariției unor modificări legislative de natură a împiedica asemenea forma de mandatare;

d) în caz de deces al mandatarului.

(2) În cazurile de încetare a contractului prevăzute la literele a), b), c) și d), mandatarul este obligat să înapoieze mandantului înscrisul constatator al mandatului său;

**Cap. VII. Protecția datelor cu caracter personal**

**Art. 9.** (1)Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

(2) Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

1. capacitatea de a respecta drepturile persoanelor vizate privind ștergerea, corectarea sau transferul informațiilor personale;
2. informarea în caz de breșă de date a tuturor destinatarilor relevanți, într-un interval maxim de 72 ore și, în cazul mandatarului, nu mai târziu de 24 ore de la momentul în care o astfel de încălcare a securității datelor a ajuns în atenția acestuia;
3. îndeplinirea tuturor îndatoririlor obligatorii privind documentarea conformării cu Regulamentul 679/2016.

(3) Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

(4) Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

1. vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;
2. vor preveni utilizarea fără autorizație a sistemelor de prelucrare a datelor;
3. se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;
4. se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;
5. se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;
6. se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;
7. se vor asigura că datele cu caracter personal sunt protejate de distrugere sau pierdere accidentală;
8. se vor asigura că datele colectate în scopuri diferite pot fi prelucrate separat.»

**Cap. VIII. - Alte clauze**

**Art. 10.** Mandantul va putea modifica oricând prevederile prezentului contract, atunci când necesitățile o impun. Mandantul exonerează de orice răspundere mandatarul, în situația modificării sau revocării intempestive a mandatului său.

**Art. 11.** Mandatarul nu poate transmite sau substitui mandatul său altei persoane.

**Art. 12.** În executarea mandatului său, indiferent dacă este general sau special, mandatarul va avea în vedere cadrul legal și criteriile orientative generale sau punctuale, date în scris de mandant.

**Art. 13.** Mandantul are dreptul de a declanșa procedurile privind incidența răspunderii mandatarului oricând consideră justificat, pentru neexecutarea totală/parțială sau executarea defectuoasă a mandatului acestuia.

**Art. 14**. Prezentul contract intră în vigoare la data semnării acestuia și s-a semnat în 2 (două) exemplare originale.

MANDANT, MANDATAR,

JUDEȚUL CLUJ

CONSILIUL JUDEȚEAN CLUJ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prin Președinte

Alin Tișe

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**